10/10/2014 | Administración LocalMunicipal
Ordes
Publicidade de modificación do prezo público pola prestación do servizo de centro de atención á infancia (escola infantil municipal)

ANUNCIO Publicidade modificación prezo público pola prestación do servizo de centro de atención á infancia (escola infantil municipal) PREZO PÚBLICO POLA PRESTACIÓN DO SEVIZO PÚBLICO DE ATENCIÓN Á INFANCIA (ESCOLA INFANTIL) DE ORDES Aprobada pola Xunta de Goberno Local, de data 21 de agosto de 2014, a revisión do anexo da ordenanza reguladora do prezo público por prestación de servizos municipais de asistencia e estancia dos/as rapaces/as no Centro de Atención á Infancia (escola infantil municipal), para os efectos de adaptalo á resolución do 21 de xullo de 2014, da Dirección Xeral de Familia e Inclusión, pola que se actualizan os prezos públicos establecidos polo Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes da Consellería de Traballo e Benestar, exponse ao público para xeral coñecemento. O citado anexo queda redactado do xeito seguinte: 1. “Prezos por asistencia e comedor (€/mes): a) No caso de nenos/as que non utilicen habitualmente os servizos de comedor, e que excepcionalmente e por motivos xustificados desexen utilizalo algún día solto, o prezo será de 4,10 € por día. Os servizos de almorzo e merenda cobraranse a razón de 1,02 € por cada almorzo ou merenda. Os prezos por días soltos de comedor e os de almorzo ou merenda non estarán suxeitos a ningunha redución. b) Horario ampliado. Con carácter excepcional os/as usuarios/as poderán ampliar a súa xornada de atención educativa mediante a solicitude de horas extraordinarias, sempre e cando acrediten a súa necesidade. O prezo mensual de cada hora en que se incremente o horario de atención educativa adxudicado ao usuario ou usuaria será de 20,50 €. O prezo da hora extraordinaria non estará suxeito a ningunha redución. c) Prazas para casos de necesidade urxente e durante un período de tempo limitado: 2,05 €/hora de utilización, non estando suxeito este prezo a redución algunha.2. Descontos. A) Segundo as circunstancias da unidade familiar, sobre o o prezo que resulte de aplicar o disposto no punto anterior, aplicaranse os seguintes descontos que non son acumulables entre si: a) Nenos/as pertencentes a familias numerosas, desconto dun 20 por cento. b) Nenos/as pertencentes a familias monoparentais, desconto dun 20 por cento. c) Cando asistan ao mesmo centro varios irmáns, o segundo e sucesivos terán un desconto do 20 por cento. Entenderase por familia numerosa aquela que reúna as condicións que determina a Lei 40/2003, do 18 de novembro, de protección ás familias numerosas. Para a aplicación dos descontos teranse en conta as circunstancias concorrentes no momento de presentación da solicitude de praza na escola infantil 0-3, que deberán ser previamente xustificadas documentalmente de non coincidir coas circunstancias na data da devindicación da declaración do IRPF. B) Cando por circunstancias sobrevindas (solicitude fóra de prazo, traslado de residencia, etc.) o/a neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 por cento.3. Cando por circunstancias alleas aos usuarios non se presten os servizos, descontarase do recibo seguinte a contía correspondente aos días nos que os ditos servizos non se prestaron. Non se entenden aquí incluídos os días festivos e/ou non lectivos.” Ordes, 22 de agosto de 2014. O alcalde-presidente Manuel Regos Boquete